یوروویژن ماهنی مسابقه‌سینده، "1944" آدلی ماهنی‌سی ایله بیرینجی اولان کریمه تاتار ایفاچی جامالا تورک سویوندان گلن کریمه تاتاری اولا‌راق تورک خالقی‌نین 15 ژوئیه دؤولت چئوریلیشی جهدی گئجه‌سینده گنج یندن توتموش قوجاسینادک بیر مقصد اوغروندا کوچه‌لره آخیشماسی ایله فخر ائتدیگینی سؤیله‌دی.
جامالا فتح الله چی ترور تشکیلاتی پارالل دؤولت یاپیلانماسینین (فئتو/پ.د.ی) دؤولت چئوریلیشی جهدینه اعتراض اولا‌راق فیسبوک حسابیندا تورک دیلینده آچیقلاما یازدی.
تورکیه‌ده 15 ژوئیه گئجه‌سی باش وئرن دؤولت چئوریلیشی جهدین‌دن دریندن تاثیرلندیگینی بیلدیرن جامالا ایستانبول و آنکارادا باش وئرن حادثه‌لری سحره قدر تعقیب ائدرکن گؤزلرینه اینانمادیغینی ایفاده ائتدی.
او آنلاردا هئچ کیمین داها چوخ ضرر گؤرممه‌سی اوچون دعا ائتدیگینی بیلدیرن موغننی تورک خالقی‌نین یانیندا اولدوغونو گؤسترمک اوچون آوقوستون 17-ده ایستانبولدا کونسرت وئرجگینی دئدی.
جامالا دویغولارینی بو جمله‌لرله ایفاده ائتدی: "تورکیه‌ده تئزلیکله هر شی‌ین یولونا گیرمه‌سینی آرزولاییرام. سیزی سئویرم،تورکیه! منی گؤزله‌ین".
